KUNKU KIA 2
Nusongaziana Kwikizi
“Kina kiayikakeswa kwa Nzambi, o muntu kavambanisa ko.”—Maku 10:9
Yave ovavanga vo twasonga ‘kwikizi.’ (Mika 6:8) Ediadi mfunu kibeni dina, kadi avo kwikizi nkatu muna longo, ke nubundaziana vuvu ko. Kadi vuvu zola kuwokesanga.
O unu, ayingi ke besonganga kwikizi ko muna longo. Muna tanina longo lwaku, mambu mole ofwete vanga.
1 SIA LONGO LWAKU VA FULU KIANTETE
ADIEYI BIBILA KIVOVANGA? ‘Nuzaya oma masundidi o mfunu.’ (Filipi 1:10) Longo lwaku i dimosi muna mambu masundidi o mfunu muna zingu kiaku. Ozevo, ofwete lo sia va fulu kiantete.
Yave ozolele vo wasianga sungididi kwa nkaz’aku yo “mwena moyo o wete” kumosi. (Kimpovi 9:9) Yave ovovanga vo kuvezi nkaz’aku ko, kansi nuvavanga zaya una nulenda wokesela kiese kia muntu yo nkw’andi. (1 Korinto 10:24) Songa kwa nkaz’aku vo mfunu kikilu okumvwanga.
ADIEYI OLENDA VANGA?:
-
Kalanga vamosi yo nkaz’aku, toma kunsianga sungididi
-
Kuyindula kaka oma ma “ngeye kibeni” ko, kansi oma ma “yeno wole”
2 LUNGA-LUNGA O NTIM’AKU
ADIEYI BIBILA KIVOVANGA? “Konso on’otungununa nkento, kanlengokelw’o moyo, zumba kia nsi a ntima katele yandi.” (Matai 5:28) Avo muntu okwamanananga yindula mambu ma nsoni, disongele vo kesonganga kwikizi kwa nkaz’andi ko.
Yave ovovanga vo “toma lunga-lunga ntim’aku.” (Ngana 4:23; Yeremiya 17:9) Muna wo vanga, ofwete lunga-lunganga meso maku. (Matai 5:29, 30) Tanginina mbandu a Yobi ona wakanga e kangu ye meso mandi mu lembi tala nkento akaka ye kani diambi. (Yobi 31:1) Baka nzengo zalembi tala mambu ma nsoni. Venga fu kia songa nzola kwa muntu una vo ke nkaz’aku ko.
ADIEYI OLENDA VANGA?
-
Songa kwa wantu akaka vo nkaz’aku kaka ozolanga
-
Zitisanga e ngindu za nkaz’aku, yambula vana vau konso kikundi kilenda kunkendeleka
kmb_Latn kon_Latn kmb_Latn kon_Latn kon_Latn vec_Latn kon_Latn kon_Latn luo_Latn unk kon_Latn unk kon_Latn cjk_Latn kon_Latn kon_Latn luo_Latn unk kon_Latn unk kon_Latn